JYPYA 
Primeiro Dia 
1: 1-5 

Oro ko Tupana'gaypy hako. Jypya ko Tupana'ga 
imbojihuvi yvaga hako. Yvya po ga imbojihuvi no. Yja 
tehe po yvya. Ndika'ai po 3rvya upa. Aha po ka'gwyra 
pora. Nduvi po ga. Ohopa po yhya nhatyma yvya. 
Ypytunahimba. Oro yhya ra'aroi po Tupana'ga ra'uva 
okovo. 

Oro po Tupana'ga ei: 

- Kiro ti ji imomytu'embavi nehe ikovo nehe, e po ga. 

Oro mytu'ero a'ero. 

Gwepia po ga mytu'embava. Nave'ea po pyry ga pe. 
Tupana'ga tuvei po imboja'ogi ypytuna mytu'ea ojohugwi. 
Oro po ga inogi hera mytu'ea rehe dia. Oro po ga inogi 
hera ypytuna rehe ypytuhetea. 

Naha po ga japoi ara rupi ve, primeiro dia rupi. 
Ka'aru na'e po. Aere po ko'emamo. 

Segundo Dia 
1: 6-8 

Aere po ga ei: 

- Ejihu, yvytua. Eko yhya ma»o me, imboja'oga 
yhya ojohugwi, e po ga. Oro po ga tuvei japoi yvytua. 
Oro po ga imonhimboja'ogukari yhya. Gro po yhya 
hekoi yvytua gwyri a^ero. Oro po ojipea yhya hekoi 
yvytua arimo no. Naha tuvei hekoi. 

Naha po ga japoi ara rupi ve, segundo dia rupi. 
Ka'aru na'e po. Aere po ko'emamo. 

Terceiro Dia 
1: 9-13 



Poro po ga ei yhy pe--kiro ki yvytua gwyri pe: 

- Hovai te ti eju yhya, e po ga. 

Oro po ga inogi hera yhya rehe paranauhua. Oro 
po ga ei yja pe : 

- Oro hovai te ti eju ehema, e po ga. 

Oro po ga inogi hera yja rehe yvya. Naha tuvei 
hekoi, 

Gwepia po ga paranauhua, yvya no. Nave'ea po 
pyry ga pe. 

Ahani'ndi yvya rehe. Nura po ga ei yvy pe: 
- Emohenhunhuka ka'gwytehea pavei nhumi. 
Ha'yimba ti ka'gwyra pora nehe. Oro ti omonhimote 
tuvei tuvei ha'ynha nehe. Omboteheteheite, e po ga. 
Oro po yvya imohenhunhukari ka'gwytehea pavei 
nhumi. Ha'yimba ka^gwyra pora. Onhimote tuvei 
tuvei ha'ynha. Omboteheteheite ka'gwytehea, 

A'ea po ga gwepia. Pyry po ga pe nhimongya. 
Naha po ga japoi ara rupi ve, terceiro dia rupi. 
Ka'aru na'e po. Aere po ko'emamo. 



Quarto Dia 
1: 14-19 

Aere po Tupana'ga ei: 

- Ejihu hyapehava. Eju yvaga rehe imboja'oga 
ypytuna mytu'ea ojohugwi. Ehepiuka hepiukahava. 
Ehepiuka yapoa, typava no. Ehepiuka dia, imbokwara- 
'ahava no. Eju yvaga rehe hyapeavo yvya, e po ga. 

Naha tuvei hekoi. 

Mokonha po ga japoi hyapehavuhuro. Ojipeji po ga 
japoi hehanhuhuve»ea hyapehava. Gwyape arimo a'ero 
okovo. Ojipe'i po ga japoi xu'ive'ea hyapehava. Gwyape 
ypytuni mo a'ero okovo. Oro po ga japoi jaytata'ia 
pavei nhumi no. 

Oro po ga imongoi hyapehava yvaga rehe nura gwyape 
po hyapehava yvya arimo a'ero okovo, ypytuni mo a'ero 
no okovo. Nura ko mokonha ojogwereko hyapehavamo 
imboja'oga ypytuna mytu'ea ojohugwi. 

Gwepia po ga hyapehava, jaytata'ia no. Nave'ea po 
pyry ga pe. 

Naha po ga japoi ara rupi ve, quarto dia rupi. 
Ka'aru na'e po. Aere po ko'emamo. 

Quinto Dia 

1: 20-23; 2: 19 

Aere po ga ei: 

- Penhimongy ypy pe oko'iavo, yhya pora tuvei. 
Penhimongy, ipepove'ea pavei nhumi: gwyra'ia, 
huruvua, ajuru'ia, inambua. Peveve penhimongyavo, 
e po Tupana'ga. 



Oro yhya pora nhimbo'yvuhu po ga imbojihuvi 
imonhimongyavo. Gwigwia po ga imbojihuvi yhya pora 
pira. Ojoparapara onhimongyavo paranauhua pype. 

Yja po Tupana'ga japopavi ipepove'ea pavei nhumi: 
gwyra'ia, huruvua, ajuru'ia, inambua. Gwigwia po ga 
oapoapo. Omboteheteheite ipepove'ea. 

Gwepia po ga yhya pora. Oro po ga gwepia 
ipepove'ea. Nave'ea po pyry ga pe. 

Oro po Tupana'ga yhya pora imbojay'rogukari. 

Oro ga ei yhya pora pe : 

- Oro ti pejay'rogi nehe paranauhua pype onhimo- 
ngyavo. Oro ti penda'ynda'y mbatetehu'i a'ero nehe. 
Nura pehypa paranauhua pype, e po ga. 

Oro po Tupana'ga ipepove'ea imbojay'rogukari. 
Oro ga ei ipepove'ea pe: 

- Oro ti pejay'rogi nehe ka'gwyri pe nehe onhimo- 
ngyavo, e po ga. 

Naha po ga japoi ara rupi ve, quinto dia rupi. 
Ka'aru na'e po. Aere po ko'emamo. 

Sexto Dia 

1: 24-31; 2: 1-2, 4-25 

Aer e po ga ei jrvy pe : , 

- Emonhimongyuka ip3rvre'ea pavei: mbiara, mbia- 
raranuhua. Emonhimongyuka ohyryryve'ea, e po ga. 
Naha tuvei hekoi. 

Oro ko ga tuvei japopavi. Yja po Tupana'ga oapopa 
ipyve'ea: mbiara, mbiararanuhua. Oapopa no ohyryry- 
ve'ea. Omboteheteheite onhimongyavo ipyve'ea, ohyry- 
ryve'ea no. 

Gwepia po ga ipyve'ea, ohyryr3rv^e'ea no. Nave'ea 
po pyry ga pe. 

Gwigwia po Tupana'ga oty mityma kohoa pype, 
Eden pype. Tupana'ga po yva'ia ranuhu imohenhui 
yvya hugwi Eden pype. Ikatu po gwia gwepiagame. 
Hehe po o^urame, Nomongyrukari ve Tupana'ga amana 
yvyvo. Avi po yapytutua imoakyma yvya. Aha ga mo 
po mityma repiakatuhavamo. 

Aere po Tupana'ga ei: 

- Naha ti ji herekoi nehe, e po ga. 
Akwaimbe'ero po Tupana'ga imbojihuvi oji'ja. 

Ombojihu po Tupana'ga oji'ja kunhano. Oapo po ga ga 
nieme. Yjatimbuguhua po Tupana'ga japoi akwaimbe- 
'ero opoa pyvo. Tupana'ga po ipyi akwaimbe'ga apyi- 
ngwara.rupi. Tamopo'a ti ga javo. Oro po ga po'ami. 

Tupana'ga po gweroho ga ^fiden pype, akwaimbe'ga 
mongovo. Mityma repiakatuhavamo po garerohoi 
gamongovo. Toporavyky ti ga javo. Oro po Tupana'ga 
ei ga pe: 

- E'upa ti ekovo yva'ia jugweita. Gwigwia ti e'u 
yva'ia, e po ga. 

Mokonha yva po henhunhamo ojogwerekupa mbyteri 
pe, fiden mbyteri pe, yva'ia yva. Oro po ojipeji yva 
gwia yva'ia i'urame ko ahemombaragwahapa pyryva 
rehe, tiruahua rehe no. 

Oro Tupana'ga ei akwaimbe'ga pe: 

- Tere'ui ti a'ea i'yva hugwi, e po ga ga pe. Oro 
ti ne manoi i'urame nehe, e po ga. 

Oro ojipe'ia yva gwia yva'ia i'urame ko ahe no- 
nianoi gwia i'gwovo yva'ia. 

- A'ea e'u ti ekovo jugweita, e po Tupana'ga ga pe. 

Mbatetehu'i i'yva Eden pe. Jara i'a e'upa ti. Oro 
ojipeji i'a tere'ui, e po Tupana'ga ga pe. 

Hetea po ikwavi mityma imoakyak5rma. Okwa jugwi 
Eden hugwi. 4 ja'ogi ikwaki'oki'ovo. Ojipeji na'e po 
hetea ja'ogi, Pisom herera. Ojiapapa'riuhu ogwovo 
hetea yvya, Havila mbytera rupi. Oko ouro Havila pe. 
Ikatu po pevo ouro Havila pe. Pevo u no hendy'jandy- 
'jave'ea: bdelio, sardonica. 

akwaimbe'ga ipepove'ea rehe inoga her a no? e po 
Tupana'ga. A'ea po ti ga a'ea tuvei ono heramc^ nehe. 

Ono ono po ga akwaimbe'ga ipyve'ea rehe hera. 
Ono ono po ga ojipe'ipe'ia rehe hera. Ono ono po ga 
akwaimbe'ga hyryryve'ea rehe hera, Ono ono po ga 
ojipe'ipe'ia rehe hera. Ono ono po ga, akwaimbe'ga, 
ipepove'ea rehe hera. Ono ono po ga ojipe'ipe'ia rehe 
hera. Avi ndohepiagi po ga, akwaimbe'ga, mo ga 
gwembirekoro ojive, gamoiruhavamo. 



Oro po ojipe'ia ja'ogi, Giom herera no. Onhatima 
po kia hetea okwapa ojiapa ogwovo, yvya pyvo, Cuse pyvo. 

Oro po ojipe'ia ja'ogi Hidequel herera no. Okwa 
yvya rembeyvyri, Assiria rembeyvyri. Oro po ojipe'ia 
ja'ogi Eufrates herera no. 

Aere po Tupana'ga ei: 

- Tiruahu po ga tehe garekoa. A'apo ti he kunha- 
namo nehe gamoiruhavamo, e po ga. Gwerupa po ga 
ka'gwyra pora, Tupana'ga, akwaimbe'ga pyri. 

- Marai re po ti akwaimbe'ga ipyve'ea rehe inoga 
hera nehe? e po Tupana'ga. Marai re po ti ga inoga 
nehe hyryryve'ea rehe hera nehe? Marai re po ti 



A'ero po Tupana'ga gamongiri hete ga noga. Oro 
ga kiheterame, akwaimbe'ga kiheterame, po Tupana'ga 
henohemi akwaimbe'ga nharukaga ojipeji. Aere po ga, 
Tupana'ga, imonhovati akwaimbe'ga ra'oa. Toka'e javo. 
Ganharukaga po Tupana'ga oapo kunhano ga pe. Oro po 
ga hereruri akwaimbe'ga pe. 

Oro po akwaimbe'ga ei: 

- He reki Tupana'ga oapo ko. Nhikaga po Tupana'ga 
oapo kunhano, e po ga. Kunha ti he rehe ano hereramo, 
e po akwaimbe'ga. 

Ndipiri po ga ojogwerekovo. Nonhinoti po ga 
ojogwerekovo. 

Oapo po ga, Tupana'ga, kunhano akwaimbe'ga pe. 

Nura konondu ahe hembirekokatu. Konondu akwaimbe- 
'ero ja'ogi uva'ga hugwi; oyhe hugwi akwaimbe'ero ja'ogi. 
Ndoja'ogi ga ojohugwi, akwaimbe'ga, garembirekohe 
pavei. 

Oro po Tupana'ga gambojay'rogukari. Oro po ga 
ei: 

- Pe meme ti pejay'roy'ro ti pejogwerekovo nura 
pejigwe»yi ti pehypa ti ka'gwyra rehe. Pehe ti pejogwe- 
reko yhya pora repiakatuhavamo, ipepove'ea repiaka- 
tuhavamo, ipyve'ea repiakatuhavamo, hyryryve^ea 
repiakatuhavamo, e po ga, Tupana'ga, ga pe. 

Oro po ga ei, Tupana^ga: 

- Pehepia. Ambojihu^ti yva'ia yva. Gwia tuvei 
po ti penembi'ua nehe, e po ga. Ambojihu ji ka'gwyra: 
nhungwava, ka'akyra. Gwia tuvei po ti hembi'u a'ero 
nehe ipepove'e pe, ipyve'e pe, hyryryve'e pe nehe, e 
po Tupana'ga. 

Naha tuvei hekoi. 

Gwepia po ga gwembiapopava, Tupana'ga. Na 
tuvei po pyry ga pe. 

Naha po ga japoi ara rupi ve, sexto dia rupi. 
Ka'aru na'e po. Aere po ko'emamo. 

Na tuvei ko Tupana'ga japopavi mbatera okovo hako. 
Yvaga ko ga oapo. Yvya ko ga oapo no. Gwigwia ko ga 
oapo okovo no. 6 dia mbaipo ko ga japopavame. Oro 
a'ea rupi ga japopigi. 

Setimo Dia 
2: 3 

Ko'emame po ga pytu'ui oporavykyhava hugwi, 
japopava hugwi. Omonhote tuvei ojipeji dia. Topo- 
ravykyrae ti ga javo. Oro po ga ei: 

- A'ea setimo dia ko ahepytu'uhava,. e po ga. 

AHEMOTETIRUA 
3 

Heaporogita ko mboja ahemotetiruamo okovo hako. 
Tupana'ga po imbojihujihuvi ka'gwyra pora. Koji'i ko 
ikwahavi po mboja ka'gwyra pora hohe. Mboja po i'ei 
he pe, kunhano he pe : 

- A'iti Tupana'ga ei pe me: 'Gwigwia ko pe tepe'ui 

yva'ia, ' ei ga, Tupana'ga, pe me? e po mboja he pe. 

Oro po he ei ju pe : 

- Mbatetehu'i nhimongyi yva'ia ifiden pe. Ore 
i'upavi gwia yva'ia. Oro gwia po Tupana'ga ei: 'Tepe- 
'ui ti yva'ia gwia ojipe'ia, mbyte ripeve'ea, ' ei ga ore 
ve. 'Tepepomondoi ti hehe no, ' ei ga. 'Oro ti pe 
i'urame, oro ti pe manoi nehe, ' ei ga ore ve. 'Oro ti 
pepomondorame, oro ti pe manoi nehe, ' ei ga ore ve, 
e po he ju pe, mboja pe. 

Oro po mboja i'ei he pe: 

- Avi'i po ti pe nepemanoi nehe i'urame. Po ti pe 
i'urame yva'ia, oro po ti mytu'emba pe me meme, 
peakagi pe. Oro po ti pemombaragwahavi Tupana'ga' ja 
nehe, pyryva, tiruahua nehe no. Okwaha Tupana'ga 
mytu'embava peakagi pe pe i'ure, e po mboja he pe. 

Oro po he hepiagi jajuvahi reki yva'ia. Oro po he 
hepiagi ikatu reki ra'e yva'ia o'ama. Oro po he ougwei 
ramenhumi po he. 

- Koa po ti koji'i okwahavuka mbatera ji ve, e po he. 

Oro po a'ero po he ipo'oi yva'ia i'gwovo. Oro po 
he imondoi gwembireko'ga pe. To'u ga javo. Oro po 
ga i'ui yva'ia no. 



Kotihi mytu* emba ga pe meme, ga'akagi pe a'ero. 
Oro po ga ikwahavi opire'yma. 

- Nhandepire'yma nhande tireko, e po ga. 
Omboja po ga a'ero japovo figueira hova oku'a ho- 

vapiahavamo, gwembeypya hovapiahavamo. 

Kwarahokweri pe po ga ei: 

- Poro Tupana'ga ruri nhande pyri, e po ga ga pe. 
Oro po ga nhimimi ga hugwi, Tupana'ga hugwi, yva agi 
pe, gwembirekohe pavei, 

Oro po ga ei, Tupana'ga: 

- Mome nde? e po ga ga pe. 

- Ahendu ji pevo nde rura ko. Akyhyji ji reki nde 
hugwi ra'e, ereki ipire'yma areko ra'e. Nura nhi 
nhimimi nde hugwi, e po ga Tupana'ga pe. 

- Ma'ga omombe'u ndepire'yma nde ve? e po Tu- 
pana'ga ga pe. Ere'u nde ra'e? Koi ji ei nde ve, 
'Tere'ui ti, ' e po ga, Tupana'ga. 

- Hehe ko nde ereapo ji ve — oro he jukari gwia 
yva'ia ji ve. Oro ji i'ui, e po ga, 

- Mara nde herekoi ra»e? e po Tupana'ga he pe. 

- Mboja nhimotetirua, e po he Tupana'ga pe. Oro 
ji i'ui a'ero, e po he. 

Oro Tupana'ga ei mboja pe: 

- Gamotetirui nde. Nura ti tiruahuro nde ve a'ero 
nehe. Nandepotari ti ga nehe. Oro ti nde ka'gwyra 
pora gwyre'i a'ero nehe. Ereki ere'ukaruhu ga pe 
yva»ia, e po Tupana'ga ju pe. Oro ti nde ejakapevo 
eko a'ero, e po Tupana'ga ju pe. Oro onhinha ti yvy- 
mu'mbuguhua ndejuru pe a'ero nehe, e po ga mboja pe. 

Nde ti nerearoi kunha ekovo, e po Tupana'ga mboja 
pe. Oro he nenearoi okovo. Oro nderakykwepohara'ga 
noaroi herakykwepohara'ga. Herakykwepohara'ga 
noaroi nderakykwepohara'ga.' . Oro ti hera'yra'ga 
imu'umu'umi neakaga nehe, e po Tupana'ga ju pe. Nde 
ti imu'umu'umi nehe hera'yra'ga pyta nehe, e po Tu- 
pana'ga mboja pe. 

Oro po Tupana'ga ei kunhano he pe : 
- Oro ti nde imbo'ari eja'yra nehe a'ero ti nde 
hepiagi koji'i eja'yra rahya ejihe nehe. Oro ti nde 
gapotara'javi enhembireko'ga nehe, e po Tupana'ga he 
pe. Oro ti ga nerembireko'ga nhi'igi nde ve nehe. 
Oro nde hendukatui ti ganhi'iga nehe, e po Tupana'ga 
he pe. 

Oro po Tupana'ga ei akwaimbe'ga pe: 

- Tiruahu ti yja nehe nde rehe nehe. Ere'u ko nde 
koi ji ei nde ve, 'Tere'ui ti pea yva'ia, ' e ko ji nde ve, 
e po Tupana'ga ga pe. Avi erehendukatu ko nde 
enhembirekohe nhi'iga. Oro nde i'ui yva'ia. Nura ti 
ji yja motiruahu nde ve nehe. Eretymateuhu ti nde, 
oro ojipejipeji henhunhamo nehe nde ve nehe, e po Tu- 
pana'ga ga pe. Nereporavykypyi po nde, oro ere'ukatu 
mbatera, e po Tupana'ga. Oro ti nde poravykyhetei 
nehe ejeretovapy'ajuhuro nehe. Nura ere'u ti nde 
mbatera nehe, e po Tupana'ga. Henhunhui ti nehe 
nhungwava pavei, hative'ea no nde ve nehe. Oro ti nde 
kopeve'ea i'ui ekovo nehe, e po Tupana'ga ga pe. Yvy- 
mu'mbuguhua a'apo nde, e po Tupana'ga. Oro ji 
nennopo'ami. Ne manorame ti ndera'oa yjaro nehe 
yvymu'mbuguhuro nehe, e po ga, Tupana'ga, ga pe. 

Akwaimbe'ga rera ko Adao. Ono po Adao'ga he 
rehe, gwembirekohe rehe, Eva. He nhandehyro pavei 
nhumi. Tupana'ga po oapo ipira gapiramo ga pe. 
Tomongi ti ga opiramo, e po ga Adao'ga pe, garembi- 
rekohe pe no. 

Oro Tupana'ga ei oyvyteri pe: 

- Ga ikwahapavi kiro ji'ja pyryva, tiruahua no, 

e po ga, Tupana'ga. Nura ji imondoi ga feden hugwi 
ojipe'ia yva'ia hugwi, ahemanoeVyma hugwi. To'uyme 
ti ga gwia yva'ia, ereki nomanoi ti ga i'urame gwia 
yva'ia nehe. 



Nura po Tupana'ga gamondoukari, Adao'ga, Evahe 
no, yva'ia hugwi. Omondouka po ga ga 6den hugwi. 

- Nde ti kohoa eho japovo paivo ojipe'ia gwyri pe 
a'ero, e po Tupana'ga Adao'ga pe. 

Naha Tupana'ga gamondoukari :6den hugwi, ereki 
nohendukatui po ga ganhi'iga. 

Ipojykahara'ga Tupana'ga omo'a fiden rembeyvyri 
pe. A'evo po Tupana'ga ipojykahara'ga mo' ami yva- 
'ia yva piari pe. Tohoyme ti ga imono'gwovo yva'ia-- 
kiro ki yva'ia ko ahemanoe'yma, e po ga. Ipojykahara- 
'ga gwereko itakyhea'javuhuve'ea. Oro a'ea overavera 
okovo. Naha po ga, Tupana'ga, ipojykaukari yva'ia 
yva piara. 

